
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 158
                                                              din 27 august 2015
privind  însuşirea unor documentaţii cadastrale

Consiliul Local al Municipiului Sighişoara, întrunit în şedinţă ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 18342/07.08.2015, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;
Având în vedere documentaţia cadastrală pentru prima înscriere în cartea funciară (modificarea suprafeţei terenului, evidenţierea construcţie C1 – Grădiniţa cu program normal nr. 1 şi notare nr. administrativ), efectuată pentru imobilul situat în Municipiul Sighişoara, str. Andrei Şaguna;

Având în vedere documentaţia cadastrală pentru actualizarea informaţiilor cadastrale (modificarea suprafeţei terenului intravilan şi repoziţionarea imobilului), efectuată pentru imobilul situat în Municipiul Sighişoara, Cartier Târnava II;

Având în vedere documentaţia cadastrală pentru dezmembrarea/dezlipirea imobilului, teren intravilan, situat în Municipiul Sighişoara, Cartier Târnava II, în suprafaţă de 158800 mp., în 4 (patru) imobile noi;

Având în vedere documentaţia cadastrală pentru prima înscriere (modificarea suprafeţei terenului şi evidenţierea în cartea funciară a construcţiei C1 – Policlinică), efectuată pentru imobilul situat în Municipiul Sighişoara, str. Morii nr. 26;

Având în vedere prevederile Legii nr. 7/1996, Legea Cadastrului şi Publicităţii Imobiliare, republicată, cu modificările şi completările ulterioare;

Având în vedere prevederile art. 876 - 880 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere prevederile Ordinului nr. 700/2014 al Agenţiei Naţionale de Cadastru şi Publicitate Imobiliară privind aprobarea Regulamentului de avizare, recepţie şi înscriere în evidenţele de cadastru şi carte funciară, cu modificările şi completările ulterioare;

Având în vedere Raportul de Specialitate al Direcţiei Administrarea Patrimoniului, înregistrat cu nr. 18341/07.08.2015, prin care se propun spre însuşire documentaţiile cadastrale cu privire la imobilele menţionate mai sus, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „c”, (5) lit. „c” şi (9), art. 45 (3) şi a art. 115 (1) lit. ,,b” din Legea nr. 215/2001, Legea administraţiei publice locale, republicată, cu modificările  şi completările ulterioare,

HOTĂRĂŞTE:

Art. 1. Se însuşeşte documentaţia cadastrală pentru prima înscriere în cartea funciară (modificarea suprafeţei terenului, evidenţierea construcţie C1 – Grădiniţa cu program normal nr. 1 şi notare nr. administrativ), efectuată pentru imobilul situat în Municipiul Sighişoara, str. Andrei Şaguna, înscris în C.F. nr. 5387, sub nr. top. 3176/1/2/2/3, anexa nr. 1 la prezenta hotărâre. 


Art. 2. (1) Se aprobă modificarea suprafeţei terenului cu categoria de folosinţă curţi construcţii, situat în Municipiul Sighişoara, str. Andrei Şaguna, înscris în C.F. nr. 5387, sub nr. top. 3176/1/2/2/3, de la suprafaţa de 1310 mp., la suprafaţa reală de 998 mp., rezultată în urma măsurătorilor, conform documentaţiei cadastrale însuşite prin art. 1 din prezenta hotărâre.


(2) Se aprobă evidenţierea construcţiei C1 – Grădiniţa cu program normal nr. 1 compusă din Parter+Etaj+Mansardă – cu suprafaţa construită la sol de 174 mp. şi suprafaţa construită desfăşurată de 398 mp., conform documentaţiei cadastrale însuşite prin art. 1 din prezenta hotărâre.


(3) Numărul administrativ al imobilului, identificat conform documentaţiei cadastrale însuşite prin art. 1 din prezenta hotărâre, se atribuie prin dispoziţie a Primarului Municipiului Sighişoara.
Art. 3. Imobilul situat în Municipiul Sighişoara, str. Andrei Şaguna – Grădiniţa cu program normal nr. 1, înscris în C.F. nr. 5387, sub nr. top. 3176/1/2/2/3, identificat conform documentaţiei cadastrale însuşite prin art. 1 din prezenta hotărâre, este în proprietatea publică (domeniul public) a Municipiului Sighişoara.

Art. 4. Se însuşeşte documentaţia cadastrală pentru actualizarea informaţiilor cadastrale (modificarea suprafeţei terenului intravilan şi repoziţionarea imobilului), efectuată pentru imobilul situat în Municipiul Sighişoara, Cartier Târnava II, înscris în C.F. nr. 54493 (nr. C.F. vechi 11263), sub nr. cad. 572/4/1/1/1/1/1/1/1, nr. top. 3452/3/4/1/1/1/1/1/1/1, anexa nr. 2 la prezenta hotărâre. 

Art. 5. (1) Se aprobă modificarea suprafeţei terenului intravilan situat în Municipiul Sighişoara, Cartier Târnava II, înscris în C.F. nr. 54493 (nr. C.F. vechi 11263), sub nr. cad. 572/4/1/1/1/1/1/1/1, nr. top 3452/3/4/1/1/1/1/1/1/1, de la suprafaţa de 196792 mp., la suprafaţa de 158800 mp., rezultată în urma măsurătorilor, conform documentaţiei cadastrale însuşite prin art. 4 din prezenta hotărâre.

(2) Se aprobă repoziţionarea imobilului situat în Municipiul Sighişoara, Cartier Târnava II, înscris în C.F. nr. 54493 (nr. C.F. vechi 11263), sub nr. cad. 572/4/1/1/1/1/1/1/1, nr. top. 3452/3/4/1/1/1/1/1/1/1, conform documentaţiei cadastrale însuşite prin art. 4 din prezenta hotărâre.

Art. 6. Imobilul situat în Municipiul Sighişoara, Cartier Târnava II, înscris în C.F. nr. 54493 (nr. C.F. vechi 11263), sub nr. cad. 572/4/1/1/1/1/1/1/1, nr. top. 3452/3/4/1/1/1/1/1/1/1, identificat conform documentaţiei cadastrale însuşite prin art. 4 din prezenta hotărâre, este în proprietatea privată (domeniul privat) a Municipiului Sighişoara.

Art. 7. Se însuşeşte documentaţia cadastrală, anexa nr. 3 la prezenta hotărâre, pentru dezmembrarea/dezlipirea imobilului, teren intravilan, situat în Municipiul Sighişoara, Cartier Târnava II, înscris în C.F. nr. 54493, sub nr. cad. nou 54493, în suprafaţă de 158800 mp., în 4 (patru) imobile noi şi anume:

♦ Imobilul 1 - teren cu suprafaţa de 100989 mp.;

♦ Imobilul 2 - teren cu suprafaţa de 17214 mp. (din care suprafaţa de drum Sefar este de 6420 mp.);

♦ Imobilul 3 - teren cu suprafaţa de 7286 mp.;

♦ Imobilul 4 - teren cu suprafaţa de 33311 mp.

Art. 8. (1) Imobilul situat în Municipiul Sighişoara, Cartier Târnava II, înscris în C.F. nr. 54493, sub nr. cad. nou 54493, identificat conform documentaţiei cadastrale însuşite prin art. 7 din prezenta hotărâre, este în proprietatea privată (domeniul privat) a Municipiului Sighişoara.

(2) După înscrierea operaţiunilor de dezmembrare/dezlipire în cartea funciară se va proceda la efectuarea demersurilor pentru actualizarea categoriei de folosinţă a terenurilor potrivit documentaţiilor de urbanism aprobate şi destinaţiei actuale, respectiv trecerea terenurilor din domeniul privat în domeniul public al Municipiului Sighişoara, după caz.

Art. 9. Se însuşeşte documentaţia cadastrală pentru prima înscriere (modificarea suprafeţei terenului şi evidenţierea în cartea funciară a construcţiei C1 – Policlinică), efectuată pentru imobilul situat în Municipiul Sighişoara, str. Morii nr. 26, înscris în C.F. nr.  51773 (nr. C.F. vechi 5581), sub nr. top. 1931/2, 1932/2, 1933/2, 1932/1/2, 1933/1/2, anexa nr. 4 la prezenta hotărâre.

Art. 10. (1) Se aprobă modificarea suprafeţei terenului situat în Municipiul Sighişoara, str. Morii nr. 26, înscris în C.F. nr. 51773 (nr. C.F. vechi 5581), sub nr. top. 1931/2, 1932/2, 1933/2, 1932/1/2, 
1933/1/2, de la suprafaţa de 2201 mp. la suprafaţa reală de 2013 mp., rezultată în urma măsurătorilor, conform documentaţiei cadastrale însuşite prin art. 9 din prezenta hotărâre.

(2) Se aprobă prima înscriere în cartea funciară a construcţiei C1 – Policlinică, compusă din Demisol+Parter+Etaj 1+ Etaj 2+ Etaj 3 – cu suprafaţa construită la sol de 586 mp. şi suprafaţa construită desfăşurată de 2304 mp., conform documentaţiei cadastrale însuşite prin art. 9 din prezenta hotărâre. 

Art. 11. Imobilul situat în Municipiul Sighişoara, str. Morii nr. 26 - Policlinică, înscris în C.F. nr. 51773 (nr. C.F. vechi 5581), sub nr. top. 1931/2, 1932/2, 1933/2, 1932/1/2, 1933/1/2, identificat conform documentaţiei cadastrale însuşite prin art. 9 din prezenta hotărâre, este în proprietatea publică (domeniul public) a Municipiului Sighişoara.

Art. 12. Cu ducerea la îndeplinire a prevederilor prezentei hotărâri se încredinţează Instituţia Primarului Municipiului Sighişoara, Viceprimarul Municipiului Sighişoara şi Direcţia Administrarea Patrimoniului prin d-l ing. Maşca Petru, Director executiv din cadrul Municipiului Sighişoara.

Art. 13. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

      Dan Constantin Enescu
  Contrasemnează/Avizat pentru legalitate

           SECRETAR,



             Anca Bizo
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Instituţia Primarului Municipiului Sighişoara;

  1 ex. Viceprimar;

  1 ex. Secretar;

  6 ex. Direcţia Administrarea Patrimoniului.
12 ex.

A.B.

